Alain SOLÉ : mouler, ezel Emgann, Pdt kevredigezh Bretoned Foujera  48 vloaz, harzet d'ar gwener 01/10/1999 e Foujera, lakaet dindan damall ha bac'het e Prizon ar Santé d'al lun 04/10 a-raok bezañ kaset hep abeg  ofisiel betek M.A Villepinte d'ar yaou 14/10. O c'houzañv kleñved ar sukr, hep bezañ heuliet gant ur medisin, treuzdouget eo a-daol-trum d'an E.P.N.S.F (ospital ar prizonioù) d'ar yaou 16/12 e Fresnes (94). Sachañ a ra SKOAZELL VREIZH diouzhtu evezh ar gazetennerien ha kas ul lizher-digor a glemm d'an Itron Elisabeth GUIGOU, Maodiernez ar Justis, hag ivez da bep kannad eus Breizh. D'ar merc'her 19/01/2000 eo lakaet en-dro e-barzh ur gell e M.A.H Fresnes hag adarre e vez lezet hep evezh mezegel e-pad an  dibenn-sizhun hag al lun hag ar meurzh da-heul. Evit echuiñ eo kaset en-dro d'ar merc'her 26/01 dindan an nn 9045 da M.A Seine St Denis, avenue Vauban, 93422 VILLEPINTE cedex, lec'h ma vez graet war e dro e-giz m'eo dleet a-benn-ar-fin.  Difennet eo gant an Ao. Choucq.